b'\n_START_ARTICLE_\nNapoleon Hill\n_START_SECTION_\nVaikyst\xc4\x97 ir jaunyst\xc4\x97\n_START_PARAGRAPH_\nHilas gim\xc4\x97 skurd\xc5\xbeioje \xc5\xa1eimoje. Jo motina (Sarah Sylvania Blair) mir\xc4\x97, kai Hilui buvo vos 10 met\xc5\xb3. Jo t\xc4\x97vas James Monroe Hill, ved\xc4\x97 po dvej\xc5\xb3 met\xc5\xb3 antr\xc4\x85kart. B\xc5\xabdamas 13 met\xc5\xb3 Napoleonas \xc4\x97m\xc4\x97 dirbti vietiniame laikra\xc5\xa1tyje, ra\xc5\xa1\xc4\x97 straipsnius. Gaunamas pajamas investavo \xc4\xaf savo teisin\xc4\xaf i\xc5\xa1silavinim\xc4\x85.\n_START_SECTION_\nProfesin\xc4\x97 veikla\n_START_PARAGRAPH_\n1908 duodamo interviu metu pramon\xc4\x97s magnatas Endriu Karnegis pasi\xc5\xabl\xc4\x97 Hilui apklausti turtingiausius kontinento \xc5\xbemones (500 self - made milijonieri\xc5\xb3), publikuoti straipsni\xc5\xb3 cikl\xc4\x85 ir i\xc5\xa1vesti universali\xc4\x85 s\xc4\x97km\xc4\x97s formul\xc4\x99, tam pa\xc5\xa1ven\xc4\x8diant ne ma\xc5\xbeiau kaip 20 met\xc5\xb3._NEWLINE_Buvo apklausti tokie asmenys kaip Tomas Edisonas, Aleksandras Grehemas Belas, D\xc5\xbeord\xc5\xbeas Eastmanas, Henris Fordas, Elmeris Geitsas, D\xc5\xbeonas Rokfeleris, \xc4\x8carlis M. \xc5\xa0vabas, F. V. VulVortas, Wiljamas Vrigli Jr., D\xc5\xbeonas Vanamaker, Wiljamas D\xc5\xbeeningsas Bryanas, Teodoras Ruzveltas, Wiljamas H. Taftas, Vudru Vilsonas bei D\xc5\xbeeningsas Randolfas. Projektas u\xc5\xbetruko daugiau kaip 20 met\xc5\xb3. Napoleonas Hilas tuo metu u\xc5\xbesi\xc4\x97m\xc4\x97 pa\xc4\x8dia \xc4\xafvairiausia veikla, taip u\xc5\xbesidirbdamas pragyvenimui._NEWLINE_Per vis\xc4\x85 savo gyvenim\xc4\x85 Hilas i\xc5\xa1band\xc4\x97 daug profesij\xc5\xb3. Baig\xc4\x99s verslo koled\xc5\xbeo pirm\xc4\x85 kurs\xc4\x85, 5 metus dirbo stenografistu ir buhalteriu, vadybininku, vadovavo stambiame med\xc5\xbeio apdirbimo kombinatui, steig\xc4\x97 medienos apdirbimo, prekybos konditerija (saldainiais) versl\xc4\x85, dirbo automobili\xc5\xb3 pardavimo agentu; kompanijos generalinio direktoriaus konsultantu, JAV Prezidento patar\xc4\x97ju; teisininku, reklamos agentu ir vadybininku, agent\xc5\xabros vadovu; d\xc4\x97stytoju verslo koled\xc5\xbee, \xc5\xbeurnalo redaktoriumi, paskaitininku, laisvai samdomu lektoriumi, fondo vadovu.\n_START_SECTION_\nK\xc5\xabryba ir publicistika\n_START_PARAGRAPH_\n1928 Hilas publikavo savo tiriamosios \xc5\xbeurnalistikos rezultatus knygoje The Law of Success V\xc4\x97liau ved\xc4\x97 autorinius S\xc4\x97km\xc4\x97s formul\xc4\x97s kursus, juos i\xc5\xa1leido kaip savaranki\xc5\xa1k\xc5\xb3 studij\xc5\xb3 program\xc4\x85, taip pat para\xc5\xa1\xc4\x97 straipsni\xc5\xb3 serij\xc4\x85 Mental Dynamite. Visa tai iki 1942._NEWLINE_1919\xe2\x80\x931920 Hill buvo \xc5\xbeurnalo The Golden Rule redaktorius bei leid\xc4\x97jas. 1930 publikavo The Ladder to Success. 1933\xe2\x80\x931936 Hilas dirbo JAV prezidento Franklino Ruzvelto patar\xc4\x97ju._NEWLINE_1937 pasirod\xc4\x97 \xc5\xbeymiausias Hilo veikalas Galvok ir b\xc5\xabk turtingas (Think and Grow Rich). Jis spausdinamas ir iki \xc5\xa1iol. 2004 buvo parduota daugiau kaip 7 mln. egzempliori\xc5\xb3 vien tik JAV._NEWLINE_1939 pasirod\xc4\x97 knyga How to Sell Your Way through Life bei 1953 How to Raise Your Own Salary._NEWLINE_1952\xe2\x80\x931962 Hilas dirbo su W. Clement Stone \xc4\xafmon\xc4\x97je Combined Insurance Co. of America. Kaip dal\xc4\xaf \xc5\xa1io bendradarbiavimo rezultat\xc5\xb3 1960 buvo publikuota Success Through a Positive Mental Attitude._NEWLINE_1970 pasirod\xc4\x97 knyga You Can Work Your Own Miracles.'